laion/Wikipedia-Exotic huggingface dataset:
গেমর‍্যাংকিংস

গেমর‍্যাংকিংস ভিডিও গেমের পর্যালোচনা সংগ্রহকারী একটি ওয়েবসাইট ছিল। এই ওয়েবসাইটে ১৪,৫০০টির বেশি গেম সম্পর্কিত ৩,১৫,০০০-এর বেশি নিবন্ধ ছিল। গেমর‍্যাংকিংস ছিল সিবিএস ইন্টারঅ্যাক্টিভের মালিকানাধীন। গেমর‍্যাংকিংস ২০১৯ সালের ডিসেম্বরে বন্ধ করে এর কর্মীদের একই রকম পর্যালোচনা সংগ্রহকারী মেটাক্রিটিকের সাথে একীভূত করা হয়েছিল। গেমর‍্যাংকিংস অন্যান্য ওয়েবসাইট এবং সাময়িক পত্র থেকে পর্যালোচনা সংগ্রহ এবং সংযোগ সরবরাহের কাজ করতো কিন্তু আয়োজক ছিল না এবং নির্দিষ্ট গড় নির্ধারণ করতো। ২০১৯ সালের ডিসেম্বর মাসে সাইটটি বন্ধ হওয়ার সময় সাতটি গেমের মোট স্কোর ছিল ৯৭% বা তার বেশি: সুপার মারিও গ্যালাক্সি, দ্য লেজেন্ড অফ জেল্ডা: অকারিনা অফ টাইম, সুপার মারিও ওডিসি, সুপার মারিও গ্যালাক্সি ২, দ্য লিজেন্ড অফ জেল্ডা: ব্রেথ অফ দ্য ওয়াইল্ড, গ্র্যান্ড থেফট অটো ৪, এবং গ্র্যান্ড থেফট অটো ৫। "GameRankings Help"। ২২ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৬।  "GameRankings"। PC Magazine। মার্চ ২৫, ২০০৩। মে ১২, ২০০৮ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Reviews and News Articles - GameRankings"। GameRankings। ২১ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৮ এপ্রিল ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Plunkett, Luke (ডিসেম্বর ৫, ২০১৯)। "RIP Gamerankings.com"। Kotaku। G/O Media। ডিসেম্বর ৬, ২০১৯ তারিখে মূল থেকে আর্কাইভ করা। সংগ্রহের তারিখ ডিসেম্বর ৬, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গেমর‍্যাংকিংস ওয়েব্যাক মেশিনে আর্কাইভকৃত ১ মার্চ ২০১২ তারিখে "High Scores Matter To Game Makers, Too" ওয়েব্যাক মেশিনে আর্কাইভকৃত ২৪ জুলাই ২০০৮ তারিখে, The Wall Street Journal, September 20, 2007. "Video games: Aiming to please?", StarTribune, June 7, 2008. "Things that suck about video game reviews", That Videogame Blog, April 2, 2008. "Do Review Scores Really Matter?", Dpad Magazine, June 11, 2010.
ষোড়শিক সংখ্যা পদ্ধতি

ষোড়শিক সংখ্যা পদ্ধতি বা ইংরেজি পরিভাষায় হেক্সাডেসিমাল সংখ্যা পদ্ধতি (ইংরেজি: Hexadecimal, সংক্ষেপে Hex) হল ১৬-ভিত্তিক একটি সংখ্যা পদ্ধতি। অর্থাৎ শুধুমাত্র প্রতিটি সংখার জন্য ১৬টি সম্ভাব্য মান নিয়ে ষোড়শিক সংখ্যা পদ্ধতি গঠিত হয়। ষোড়শিক সংখ্যা পদ্ধতির অঙ্কগুলি হল 0 - 9 এবং A,B,C,D,E,F পর্যন্ত মোট ১৬টি বর্ণ। দশমিকে যখন একটি গণনা ৯, ১৯ ইত্যাদি অতিক্রম করে, তখন গণনা ০ থেকে পুনরায় শুরু হয়। কিন্তু পরবর্তী ঘরের অঙ্কের মান ১ বৃদ্ধি পায় (৯-এর পরে আসে ১০, ১৯ পরে আসে ২০)। একইভাবে, ষোড়শিক সংখ্যা পদ্ধতিতে গণনা যখন F অতিক্রম করে, তখন ০ থেকে গণনা পুনরায় আরম্ভ হয় এবং পরবর্তী ঘরের অঙ্কের মান ১ বৃদ্ধি পায়। সুতরাং F পরে আসে ১০, ১F পরে আসে ২০, ইত্যাদি। ক্রমাগত দশমিক সংখ্যাকে ১৬ দিয়ে ভাগ করে যেতে থাকলে যে ভাগশেষ হয়, সেগুলিকে উলটে লিখলেই তুল্য ষোড়শিক সংখ্যা পাওয়া যায়। দশমিক ভগ্নাংশকে ক্রমাগত ১৬ দিয়ে গুণ করতে হবে,যতক্ষণ পর্যন্ত না গুণফল শূণ্য হয়। এরপর পয়েন্ট এর বামের সংখ্যাকে শুরু থেকে শেষ পর্যন্ত লিখলেই ষোড়শিক ভগ্নাংশ পাওয়া যাবে । ( গুণফল সবসময় শূণ্য নাও হতে পারে)।
বাল্টিক রাষ্ট্রসমূহ

বাল্টিক রাষ্ট্রসমূহ বলতে উত্তর ইউরোপে বাল্টিক সাগরের তীরে অবস্থিত রাষ্ট্রসমূহকে বুঝায়। এই অঞ্চলে এস্তোনিয়া, লাতভিয়া এবং লিথুয়ানিয়া - এই তিনটি দেশ রয়েছে। বাল্টিক রাষ্ট্রসমূহে আঞ্চলিক পর্যায়ে সহযোগিতার জন্য কিছু আন্তঃসরকার সংস্থা রয়েছে। "Gross domestic product, current prices"। IMF।
হিল্টন চেন্নাই

হিল্টন চেন্নাই হলো একটি পাঁচ তারকা বিশিষ্ট বিলাস-বহুল হোটেল যা ইক্কাদুথাঙ্গাল, চেন্নাই, ইনার রিং রোড সংলগ্ন স্থানে অবস্থিত। এটি চেন্নাই মহানগরীয় অঞ্চলের গিণ্ডিতে অলিম্পিয়া টেকনোলজি পার্কের পাশে নির্মিত এবং হোটেলটি কাথাইপারা জংশনের নিকটে অবস্থিত। ইন্দো-সেরেসেনিক নকশায় নির্মিত হোটেলটিতে প্রাথমিক বিনিয়োগের পরিমাণ ছিল ৪০০০ মিলিয়ন টাকা। হিল্টন (জনকপুরি), হিল্ট​ন গার্ডেন-ইন (সাকেত) যা উভয়ই নতুনদিল্লীতে অবস্থিত এবং হিল্ট​ন মুম্বাই আন্তর্জাতিক বিমানবন্দরের এর পর ভারতবর্ষে হিল্ট​ন গোষ্ঠী কর্তৃক চালুকৃত চতুর্থ হোটেল হলো এই হোটেলটি। এটিকে ২৮শে ফেব্রুয়ারি ২০১১ নাগাদ হোটেলের চেয়ারম্যান এবং ব্যবস্থাপনা পরিচালক এম. নরেন্দ্র উদ্বোধন করেন। নয় তলা বিশিষ্ট হোটেলটি ৪২-গ্রাউন্ড ভূমিতে অবস্থিত এবং এটিতে আছে ২০৪টি রুম, যার ভেতর আছে ২টি এক্সিকিউটিভ স্যুট, ১৬টি জুনিয়র স্যুট, ৭টি হিল্টন ডিলাক্স রুম, ৫৮টি হিল্টন এক্সিকিউটিভ রুম এবং ১২১টি হিল্টন কিং গেস্ট রুম। হোটেলটির অভ্যন্তরীন সৌন্দর্য হংকং এর ডিলিওনার্দো দ্বারা নকশাকৃত এবং তাকে সহায়তায় ছিল ডালাস ভিত্তিক উইলসন এবং এসোশিয়েটস। হোটেলটিতে ৫ টি স্থানে খাবার এবং পানীয় প্রদান করা হয়, যার মধ্যে আছে সাম আয়না (একটি সম সাময়িক ভারতীয় রেস্তোরা), ভিন্টেজ ব্যাংক (একটি রাজকীয় স্টাইলের ওয়াইন এবং চিজ পানশালা), কিউ বার ( একটি ছাদ খোলা রেস্তোরা), ভাস্কো (একটি সারাদিনব্যাপী খোলা রেস্তোরা যেখানে রান্নাঘরটি তিন তলায় অবস্থিত) এবং ইস্ট (একটি ক্যাফে ভূমি সংলগ্ন তলায় অবস্থিত)। প্রথম তলায় ৪৪৫ বর্গ মিটারের বলরুম আছে, এছাড়া সেখানে আছে দুইটি সভা রুম এবং একটি শয়নকক্ষ যেখানে সাম্প্রতিক কালের প্রযুক্তি সম্পন্ন অডিও ভিজুয়াল প্রযুক্তি রয়েছে। বলরুম, যার নাম হিল্টন গ্রান্ড বলরুম, যার ছাদের উচ্চতা ভূমি থেকে ৪.৮ মিটার উচু এবং যার ভেতর ৭৫০ জন মানুষ ধারণ করা সক্ষম। ছাদটির বিশেষ বৈশিষ্ট্যর মধ্যে আছে ১৫-ফিট বাই ৮০-ফিট এর একটি সুইমিং পুল যা এমনভাবে নকশা করা হয়েছে যেন মেহমানরা ঠাওর করতে পারেন মূল শহরটিকে যখন কিনা তারা সাতার কাটেন। হোটেলের বাইরের নকশা মূলত আর্ক এবং কোর্নিকেস সমৃদ্ধ যা ভারতীয় তথাকথিত পুরাতনকালের স্থাপত্যের সংমিশ্রন। হোটেলটিতে এসআরএসএস নকশাবিদদের নিয়োগ দেয়া হয়েছিল বাইরের দেয়ালের নকশা করার জন্য। নতুনভাবে নকশা পরিবর্তন করা হয়েছিল পোলিশড গ্রানাইট এর স্তর সংযুক্ত করার জন্য। হোটেলের অভ্যন্তরভাগের নকশা করার দ্বায়িত্ব পেয়েছিলেন ডিলিওনার্দো হোসপিটালিটি ডিজাইন। "Hilton's Chennai property to open today"। financialexpress.com। ১৯ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১১।  "Hilton Hotel Chennai"। cleartrip.com। সংগ্রহের তারিখ ৯ জানুয়ারি ২০১৫।  "Vasco's At Hilton Chennai Voted 'Best Multi-Cuisine Restaurant'"। hilton.com। সংগ্রহের তারিখ 08 August 2011।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Hilton Hotel Chennai Architecture Details"। hilton.com। সংগ্রহের তারিখ ৯ জানুয়ারি ২০১৫।  দাপ্তরিক ওয়েবসাইট
সংকেত (তথ্য প্রক্রিয়াজাতকরণ)

যোগাযোগ ও তথ্য প্রক্রিয়াজাতকরণ ক্ষেত্রে কোনও সাংকেতিক পদ্ধতির মাধ্যমে উৎপাদিত তথ্য-উপাত্তকে সাংকেতিক তথ্য-উপাত্ত বা সংক্ষেপে সংকেত বলে। সাংকেতিক পদ্ধতি বলতে কতগুলি নিয়ম বা সূত্রের সমন্বয়ে গঠিত একটি পদ্ধতিকে বোঝায় যার মাধ্যমে মানুষের বোধগম্য কোনও তথ্য-উপাত্ত যেমন বর্ণ, সংখ্যা, শব্দ, চিত্র বা ইঙ্গিতকে অন্য একটি অবোধগম্য রূপে রূপান্তর করা যায়। ইংরেজি পরিভাষায় কোড (Code) শব্দটি দিয়ে সাংকেতিক পদ্ধতি এবং ঐ পদ্ধতির মাধ্যমে উৎপাদিত সাংকেতিক তথ্য-উপাত্ত তথা সংকেত --- উভয়কেই বোঝানো হয়। সাংকেতিক প্রক্রিয়াতে তথ্য-উপাত্তকে সংকুচিত করা হতে পারে কিংবা এর অর্থকে গুপ্ত করা হতে পারে। সাংকেতিক তথ্য-উপাত্ত সংবলিত বার্তাটিকে একটি যোগাযোগ প্রণালী (Communication channel) দিয়ে সম্প্রচার করা হতে পারে, কিংবা কোনও সংরক্ষণ মাধ্যমে (Storage medium) সংরক্ষণ করা হতে পারে। সাংকেতিক পদ্ধতির সবচেয়ে প্রাচীন ও সরল উদাহরণ হল মানুষের মুখের স্বাভাবিক ভাষা, যার সুবাদে একজন ব্যক্তি কথা বলার (speech) মাধ্যমে অন্য ব্যক্তির সাথে যোগাযোগ স্থাপন করে এবং সে যা কিছু দেখে, শোনে, অনুভব করে বা চিন্তা করে, তা উপস্থিত এক বা একাধিক শ্রোতাকে মৌখিক বার্তারূপে জ্ঞাপন করতে বা অবহিত করতে পারে। কিন্তু কোনও ব্যক্তির কণ্ঠ যত বেশি দূরত্ব পর্যন্ত শোনা যায়, ঠিক ততদূর পর্যন্ত মুখের ভাষার পরিধি সীমিত, ফলে মানুষের মুখের স্বাভাবিক ভাষা শোনার জন্য অন্য শ্রোতাদেরকে বক্তার কথা বলার সময় কাছাকাছি অবস্থানে উপস্থিত থাকতে হয়। এরপর লিখন পদ্ধতির উদ্ভাবনের ফলে কথিত ভাষাকে দৃশ্যমান প্রতীকে রূপান্তর করা সম্ভব হয় এবং যোগাযোগের পরিসর স্থান-কালের সীমাবদ্ধতা অতিক্রম করতে সক্ষম হয়। ১৯শ শতকে টেলিগ্রাফ বা দূরলিখন প্রযুক্তির উদ্ভাবনের সুবাদে লিখিত বার্তা এবং এরপর বিংশ শতাব্দীতে টেলিফোন বা দূরালাপনী প্রযুক্তির উদ্ভাবনের ফলে মৌখিক বার্তাকে তাৎক্ষণিকভাবে স্থান-কালের সীমানা পেরিয়ে জ্ঞাপন করা সম্ভব হয়। সাংকেতিকীকরণ (Encoding এনকোডিং) প্রক্রিয়াতে কোনও ডিজিটাল ব্যবস্থাতে প্রবিষ্ট কিংবা যোগাযোগের কোনও উৎস থেকে প্রাপ্ত মানুষের বোধগম্য তথ্য-উপাত্তকে যোগাযোগ বা সংরক্ষণের স্বার্থে সুনির্দিষ্ট পদ্ধতির মাধ্যমে অবোধগম্য সংকেতে রূপান্তর করা হয়। এর বিপরীতমুখী প্রক্রিয়া হল বিসাংকেতিকীকরণ (Decoding ডিকোডিং) যেখানে সাংকেতিক তথ্য-উপাত্তকে (কোড) সুনির্দিষ্ট পদ্ধতিতে পুনরায় মানুষের বোধগম্য একটি রূপে (যেমন মানুষের কোনও স্বাভাবিক ভাষার রূপে) ফিরিয়ে আনা হয়। আধুনিক ডিজিটাল ইলেক্ট্রনিক যন্ত্র কম্পিউটারে যোগাযোগ ও তথ্য বিশ্লেষণের জন্য যে সাংকেতিক পদ্ধতি ব্যবহার করা হয় তা হল বাইনারি সাংকেতিক পদ্ধতি। বাইনারি কোডেড ডেসিমাল (বিসিডি) : দুই-ভিত্তিক বা দ্বিমিক সংকেতে রূপান্তরিত দশমিক সংখ্যা। আলফা নিউমেরিক কোড : বর্ণ-সাংখ্যিক সাংকেতিক পদ্ধতি ইবিসিআইসি অ্যাস্কি কোড বা আস্কি সাংকেতিক পদ্ধতি ইউনিকোড: ডিজিটাল ব্যবস্থাতে ব্যবহার্য বিশ্বজনীন প্রমিত সাংকেতিক পদ্ধতি।
সরকারি হাজী আব্দুল বাতেন কলেজ

সরকারি হাজী আব্দুল বাতেন কলেজ যা সরকারি হাজী এ বি কলেজ নামেও পরিচিত, বাংলাদেশের চট্টগ্রাম জেলার সন্দ্বীপ-এ অবস্থিত একটি শিক্ষাপ্রতিষ্ঠান। কলেজটি ১৯৬৮ সালে প্রতিষ্ঠিত। এই কলেজটি জাতীয় বিশ্ববিদ্যালয়ের অধিভুক্ত। ১৯৬৭ সালে হাজী আবদুল বাতেন সওদাগর একটি কলেজ প্রতিষ্ঠিত করার প্রস্তাব দেন। তার প্রস্তাব তখনকার জেলা প্রসাশক আমলে নেন। তখন তিনি প্রস্তাব করেন যে যদি তার বাড়ির পাশে কলেজ হয় তবে তিনি ১০০ শতাংশ খরচ দিবেন। কিন্তু তার বাড়ির পাশে না হওয়ায় তিনি ৫০ শতাংশ খরচ বহন করেন। ১৯৬৮ সাল থেকে কলেজটির একাডেমিক কার্যক্রম শুরু হয়। এটি প্রথমে সন্দ্বীপের রহমতপুরস্থ কদম মোবারক নামক স্থানে প্রতিষ্ঠা করা হয়। নদী ভাঙ্গনের কারণে পরবর্তীতে এটি মুছাপুর ইউনিয়নস্থ সেনের হাটের দক্ষিণ পাশে নতুন করে নির্মান করা হয়। ১৯৭২ সালে এটি স্নাতক (পাস) স্বীকৃতি লাভ করে। ২০১৩ সালে এটি স্নাতক(সম্মান) কলেজ হিসাবে স্বীকৃতি লাভ করে। বাংলাদেশ ছাত্রলীগ http://sandwip.chittagong.gov.bd/node/1333593/%E0%A6%B8%E0%A6%B0%E0%A6%95%E0%A6%BE%E0%A6%B0%E0%A7%80-%E0%A6%B9%E0%A6%BE%E0%A6%9C%E0%A7%80-%E0%A6%86%E0%A6%AC%E0%A7%8D%E0%A6%A6%E0%A7%81%E0%A6%B2-%E0%A6%AC%E0%A6%BE%E0%A6%A4%E0%A7%87%E0%A6%A8-%E0%A6%95%E0%A6%B2%E0%A7%87%E0%A6%9C[স্থায়ীভাবে অকার্যকর সংযোগ]
বাইনারি কোডেড ডেসিমাল (বিসিডি)

বাইনারি কোডেড ডেসিমাল (বিসিডি) হল এমন একটি পদ্ধতি যার মাধ্যমে বাইনারি কোডকে ৪ বিট করে 0-9 অক্ষরের দ্বারা প্রকাশ করা হয়। এই কোডের মান দেখতে দশমিক সংখ্যার মতো তাই একে Binary Coded Decimal বলা হয়; যদিও ডেসিমাল কোড ও বাইনারি কোডেড ডেসিমাল দেখতে একই রকম হলেও প্রকৃত মান ভিন্ন। BCD এর পূর্ণ রূপ হলো 'Binary Coded Decimal '। ডেসিমেল সংখ্যার প্রতিটি অঙ্ককে (০ থেকে ৯ পর্যন্ত) সমতুল্য চার-বিট বাইনারি দ্বারা প্রতিস্থাপন করার পর প্রাপ্ত কোডকে BCD কোড বলে। অন্যকথায় BCD কোড একটি ৪-বিট বাইনারি ভিত্তিক কোড। BCD কোড কোন সংখ্যা পদ্ধতি নয়। এটি সাধারণত ডেসিমেল সংখ্যার প্রতিটি অঙ্ককে বাইনারিতে এনকোড করার পদ্ধতি। তাই বলা যায় BCD কোড এবং বাইনারি সংখ্যা এক নয়। BCD কোড ক্যালকুলেটর, ডিজিটাল ঘড়ি ও ভোল্টমিটার প্রভৃতিতে ব্যবহৃত হয়। নিম্নে কয়েক ধরনের BCD কোডের নাম দেওয়া হলো- BCD 8421 কোড (NBCD– Natural Binary Coded Decimal) BCD 7421 কোড BCD 5421 কোড BCD 2421 কোড Excess-3 কোড 0 - 9পর্যন্ত ডেসিমেল সংখ্যার BCD 8421-(NBCD) কোড নিচের টেবিলে দেখানো হল- . For example, the BCD digit 6, '0110'b in 8421 notation, is '1100'b in 4221 (two encodings are possible), '0110'b in 7421, and '1001'b (6+3=9) in excess-3. এ পদ্ধতিতে বাইনারি সংখ্যাকে ৪ বিটে ভাগ করা হয়; কারণ ৩ বিটে ভাগ করা হলে তা অক্টাল মান প্রকাশ করবে। ৪ বিটের সর্ব্বোচ্চ ধারণ ক্ষমতা (১+২+৪+৮) = ১৫; যা দশমিক কোডকে সহজে প্রকাশ করতে পারে। Parag K., Lala (২০০৭)। Principles of Modern Digital Design। John Wiley & Sons। পৃষ্ঠা 20–25। আইএসবিএন 978-0-470-07296-7।
মেহবুবা মুফতি

মেহবুবা মুফতি সাঈদ (জন্মঃ ২২ মে ১৯৫৯) হলেন নিয়ন্ত্রণাধীন Former জম্মু ও কাশ্মীরের বর্তমান মুখ্যমন্ত্রী, তিনি প্রথম নারী হিসেবে এপ্রিল ৪,২০১৬ হতে এ পদে নিযুক্ত রয়েছেন। হলেন কাশ্মীরের প্রাক্তন মুখ্যমন্ত্রী মুফতি মুহাম্মদ সাঈদের মেয়ে ও প্রাক্তন সংসদ সদস্য। তিনি ১৯৯৬ সালে প্রথমবার কংগ্রেসের হয়ে নির্বাচনে প্রতিদ্বন্দিতা করেন ও বিধানসভার সদস্য নির্বাচিত হন। পরবর্তীতে তার পিতা ১৯৯৯ সালে জম্মু ও কাশ্মীর পিপলস ডেমোক্রেটিক পার্টি গঠন করলে তিনিও সেই দলে যোগ দেন। মেহবূবা মুফতি ১৯৫৯ সালের ২২ মে কাশ্মীরের অনন্তনাগ নামক স্থানে জন্মগ্রহণ করেন। তার পিতার নাম মু্ফতি মুহাম্মদ সাঈদ ও মাতা গুলশান আরা। তারা তিন ভাই বোন। তার ভাই তাসদুক মুফতি হলিউডের একজন প্রথ্যাত সিনেমাটোগ্রাফার এবং বোন রুবিয়া সাঈদ তিনি একজন চিকিৎসক। মেহবূবা মুফতি স্থানীয় বিদ্যালয়ে পড়াশুনা শেষ করে কাশ্মীর বিশ্ববিদ্যালয়ে আইন নিয়ে পড়াশুনা করেন। মেহবূবা মুফতির স্বামীর নাম জাবেদ ইকবাল শাহ, যিনি নিজে ন্যাশনাল কনফারেন্স দলের একজন প্রখ্যাত নেতা। "Kudos to Mehbooba Mufti, but where are Kashmir's female politicians?"।  Gulshan Ara hugs her daughter Mehbooba Mufti after the oath ceremony at Raj Bhawan in Jammu on Monday. -Excelsior/Rakesh – Jammu Kashmir Latest News | Tourism | Breaking News J&K. Dailyexcelsior.com. Retrieved on 28 August 2019. Mehbooba Mufti (JKPDP):Constituency – Anantnag (Jammu & Kashmir) – Affidavit Information of Candidate. Myneta.info. Retrieved on 28 August 2019. Waldman, Amy (২০০২-১০-১২)। "A new face signals political change in embattled Kashmir"। The New York Times। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আদিল হোসেন নোবেল

নোবেল একজন বাংলাদেশী মডেল। তার পুরো নাম আদিল হোসেন নোবেল। তিনি চট্টগ্রাম শহরে জন্মগ্রহণ করেন। মডেলিং এর পাশাপাশি তিনি কিছু টিভি নাটকে অভিনয় করেছেন। তিনি ভীট চ্যানেল আই ফিমেল মডেল হান্ট অনুষ্ঠানের বিচারক ছিলেন। নোবেল চট্টগ্রামে জন্মগ্রহণ করেন এবং সেখানেই বেড়ে ওঠেন। ১৯৮৯ সালে চট্টগ্রাম কলেজ থেকে স্নাতক সম্পন্ন করে ঢাকা চলে আসেন। তিনি ভিক্টোরিয়া ইউনিভার্সিটি থেকে এমবিএ সম্পন্ন করেন। এছাড়া তিনি সিঙ্গাপুর ইনস্টিটিউট অব ম্যানেজমেন্ট, ইন্ডিয়ান ইনস্টিটিউট অব ম্যানেজমেন্ট এবং জেভিয়ার লেবার রিলেশনস ইনস্টিটিউট থেকে ‘কি অ্যাকাউন্টস ম্যানেজমেন্ট’-এর ওপর উচ্চতর প্রশিক্ষণ নিয়েছেন। ছাত্র অবস্থায় মডেল হিসেবে কাজ করার জন্য তার এক কাজিন তাকে পরামর্শ। জনপ্রিয় অভিনেতা ও বিজ্ঞাপন নির্মাতা আফজাল হোসেন নির্মিত স্প্রাইটের একটি বিজ্ঞাপনে তিনি প্রথম কাজ করেন। টেকনিক্যাল কারণে ওই বিজ্ঞাপনটি প্রচার হয়নি। আফজাল হোসেনের নির্দেশনায় ‘আজাদ বলপেন’র ‘Lonely Day, Lonely Night’ বিজ্ঞাপনটি নোবেলের প্রথম ব্যাপক দর্শকপ্রিয় বিজ্ঞাপন। ১৯৯১ সালে ফ্যাশন শো-এর মাধ্যমে নোবেল তার কর্মজীবন জীবন শুরু করেন। তার করা টেলিভিশন বিজ্ঞাপনগুলোর মধ্যে রয়েছে এইচআরসি চা, আজাদ বলপয়েন্ট কলম, আরসি কোলা, পাকিজা শাড়ী, কেয়া সাবান, কেয়া লিপ জেল এবং এশিয়ান পেইন্ট। নোবেল এবং আরেক অভিনেত্রী মৌ একসময় টেলিভিশন মডেলিং-এ জনপ্রিয় জুটি ছিলেন। মডেলিং এর সাথে সাথে তিনি কিছু টিভি নাটকে অভিনয় করেছেন। তার প্রথম নাটক প্রাচীর পেরিয়ে, যেটি বাংলাদেশের প্রথম প্যাকেজ টিভি নাটক। নাটকটি ১৯৯৫ সালে বাংলাদেশ টেলিভিশনে প্রচারিত হয়। তিনি লেখক কাজী আনোয়ার হোসেনের জনপ্রিয় চরিত্র মাসুদ রানা চরিত্রেও অভিনয় করেন। নোবেল ১৯৯৩ সালে এমজিএইচ গ্রুপের জাহাজ বিভাগে যোগ দেন। ১৯৯৬ সালের জুলাইয়ে তিনি কোটস বাংলাদেশ লিমিটেডে যোগ দেন। তিনি কোটস বাংলাদেশ লিমিটিডের মার্কেটিং সার্ভিসের জেনারেল ম্যানেজার নিযুক্ত হন। ২০১০ সালে তিনি ওয়ারিদ টেলিকম লিমিটেডের (বর্তমানে এয়ারটেল) বিপণন বিভাগে হেড কর্পোরেট এবং এসএমই সেলস হিসেবে নিযুক্ত হন। বর্তমানে নোবেল রবির সেলস অ্যান্ড মার্কেটিং ডিপার্টমেন্টে ‘হেড অব এন্টারপ্রাইজ বিজনেস’ হিসেবে কর্মরত আছেন। নোবেল ভীট -চ্যানেল আই ফিমেল মডেল হান্ট প্রতিযোগিতার বিচারক ছিলেন। এছাড়া লাক্স চ্যানেল আই সুপারস্টারের অতিথি বিচারকও ছিলেন। তিনি ২০০৩ সালে সেরা মডেল হিসেবে মেরিল-প্রথম আলো পুরস্কার পান। উদ্ধৃতি ত্রুটি: <ref> ট্যাগ বৈধ নয়; Noble: A model icon নামের সূত্রটির জন্য কোন লেখা প্রদান করা হয়নি "Adil Hossain Noble joins Warid as Head of Corporate & SME Sales"। Fore Thought PR। ২৫ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৫, ২০১৫।  "অপ্রতিদ্বন্দ্বী নোবেল"। ৭ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ জানুয়ারি ৯, ২০১৬।  "নতুন বিজ্ঞাপনে মডেলিংয়ের রাজপুত্র"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৬।  "এ সপ্তাহের সাক্ষাৎকারঃ মডেল আদিল হোসেন নোবেল"। বিবিসি বাংলা। সংগ্রহের তারিখ ৯ জানুয়ারি ২০১৬।  "Bangladeshi Model Adil Hossain Noble"। BD All Time। সেপ্টেম্বর ২৫, ২০১৫ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৫, ২০১৫।  "Meril-Prothom Alo Award handed over"। The Daily Star। মে ২২, ২০০৪। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ জানুয়ারি ৯, ২০১৬।
আলফা নিউমেরিক সেলকোড

আলফা নিউমেরিক সেলকোড বা Alphanumeric_shellcode হল 0-9, A-Z, a-z, !@#%^&*+-*/().. ইত্যাদি বর্ণের দ্বারা গঠিত কোড। এই কোডকে প্রিন্টেবল কোডও বলা হয়। মানুষের তথ্য ও যোগাযোগে উন্নয়নের জন্য এই কোড সাজানো হয়েছে। অ্যাস্কি ইউনিকোড Writing ia32 alphanumeric shellcodes, কীভাবে আলফা নিউমেরিক সেলকোড লিখতে হয় । Building IA32 'Unicode-Proof' shellcodes, কীভাবে আলফা নিউমেরিক সেলকোডকে ইউনিকোড সহনীয় করা হয় । Writing IA32 restricted instruction set shellcodes,অল্প সংখ্যা ব্যবহার করে আলফা নিউমেরিক সেলকোড লিখার পদ্ধতি . ALPHA3, একটি আলফা নিউমেরিক সেলকোড রুপান্তরক : List of x86 Alphanumeric opcodes List of x64 alphanumeric opcodes Shellcoding for Linux and Windows — Printable Shellcode: এক্সপেন্সন এবং শিক্ষামূলক ।
সাদিয়া ইসলাম মৌ

সাদিয়া ইসলাম মৌ (জন্ম ২১ জুন ১৯৭৬) হলেন বাংলাদেশের একজন মডেল এবং নৃত্যশিল্পী। তার প্রথম মডেল কর্মজীবন শুরু হয় ১৯৮৯ সালে। তিনি বেশ কিছু টেলিভিশন নাটকেও অভিনয় করেছেন। মৌ ১৯৭৬ সালের ২১শে জুন জন্মগ্রহণ করেন। মৌ এর মা রাশা ইসলাম ছিলেন বাংলাদেশের স্টিল অ্যাড মডেলিং-এর পথিকৃৎ এবং বাংলাদেশের প্রথম মডেল ও নৃত্যশিল্পী। সাড়ে তিন বছর বয়সে মৌ যখন স্কুলে ভর্তি হলেন, তখনই তাকে নাচের স্কুলে ভর্তি করে দিয়েছিলেন তার মা। তার নানা আজফার হাসান মাহমুদ ছিলেন শান্তিনিকেতনের শিক্ষার্থী এবং রবীন্দ্রনাথের ছাত্র। তার মা তাকে জোর করে বুলবুল ললিতকলা একাডেমিতে ভর্তি করান। তার গুরু ছিলেন রাহিজা খানম ঝুনু এবং কবিরুল ইসলাম রতন। মৌ বাংলাদেশের একজন মডেল হিসেবে কর্মজীবন শুরু করেন। ২০০০ এর দশকে তিনি সবচেয়ে সফল নারী মডেল। তিনি একজন সফল নৃত্যশিল্পীও। তিনি চিত্রাঙ্গদা, শ্যামা, মায়ার খেলা, চণ্ডালিকা, নকশীকাঁথার মাঠ, ইত্যাদি নাটকে অভিনয় করেছেন। মডেলিং এবং নৃত্যে তিনি যতটা সবলীল অভিনয় করেন বেছে বেছে। ১৯৯৪ সালে তিনি প্রথম অভিনয় করেন টেলিভিশন নাটক "অভিমানে অনুভবে"-এ। মৌ অভিনীত উল্লেখযোগ্য কয়েকটি নাটকগুলো হলোঃ অল দ্য বেস্ট, বদনাম, মনে পড়ে রুবি রায়, নীল আকাশ প্রেম বিষ, ইত্যাদি। মডেলিং-এ এখন খুব কম দেখা দিলেও নৃত্য করেন নিয়মিত। বর্তমানে তিনি বাংলাদেশ একাডেমি অব ফাইন আর্টস (বাফা)-এর ব্যবস্থাপনা পরিচালক হিসেবে আছেন। মৌ জনপ্রিয় অভিনেতা জাহিদ হাসনকে বিয়ে করেন। তার মেয়ের নাম পুস্পিতা এবং ছেলের নাম পূর্ণ। "সাদিয়া ইসলাম মৌ"। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ জানুয়ারি ৯, ২০১৬।  "Mou's upcoming Eid play"। The Daily Star। আগস্ট ২২, ২০১৪। সংগ্রহের তারিখ ডিসেম্বর ৭, ২০১৫।  "A new role for Mou"। The Daily Star। আগস্ট ২২, ২০১০। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ ডিসেম্বর ৭, ২০১৫।  "Sadia Islam Mou"। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ জানুয়ারি ৯, ২০১৬।  "রাশা ইসলাম"। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ জানুয়ারি ৯, ২০১৬।  "মৌ যখন শ্যামা"। সংগ্রহের তারিখ জানুয়ারি ৯, ২০১৬। [স্থায়ীভাবে অকার্যকর সংযোগ] "Zahid Hasan takes time off on his birthday"। The Daily Star। অক্টোবর ৪, ২০১৪। নভেম্বর ২৩, ২০১৫ তারিখে মূল থেকে আর্কাইভ করা। সংগ্রহের তারিখ ডিসেম্বর ৭, ২০১৫।  উইকিমিডিয়া কমন্সে সাদিয়া ইসলাম মৌ সংক্রান্ত মিডিয়া রয়েছে। ইন্টারনেট মুভি ডেটাবেজে সাদিয়া ইসলাম মৌ  (ইংরেজি)
মাদাগাস্কার প্ল্যান

মাদাগাস্কার প্ল্যান হচ্ছে দ্বিতীয় বিশ্বযুদ্ধের সময় জার্মান সরকার কর্তৃক গৃহীত একটি প্রস্তাবিত পরিকল্পনা। দ্বিতীয় বিশ্বযুদ্ধের সময় নাৎসি জার্মানির হাতে ফ্রান্স এর পতন হলে ফ্রান্সের উপনিবেশগুলোও জার্মানদের দখলে চলে যায়। ১৯৪০ সালের জুনের দিকে নাৎসি সরকার ইউরোপের ঈহুদিদের মাদাগাস্কার দ্বীপে জোরপূর্বক পুনর্বাসন করার একটি পরিকল্পনা হাতে নেয়; এই প্রস্তাবটিই মাদাগাস্কার প্ল্যান নামে পরিচিতি পায়।
ইবিসিডিআইসি কোড

এক্সটেন্ডেড বাইনারি কোডেড ডেসিমাল ইনফরমেশন কোড (ইবিসিডিআইসি কোড) বা (ইংরেজি: Extended Binary Coded Decimal Interchange Code (EBCDIC)) হলো বিসিডি কোডের একটি উন্নত রূপ। বিসিডি কোডের কিছু সীমাবদ্ধতা কারণে ১৯৬৩-১৯৬৪ সালে আইবিএম ৮ বিটের ইবিসিডিআইসি কোড চালু করে। বিসিডি কোডে মাত্র ৬৪টি বর্ণ সমর্থন করত যা অনেক সমস্যা সৃষ্টি করে; এই সমস্যা সমাধানের জন্য বিসিডি কোডের আকার ৪ বিট বৃদ্ধি করে ৮ বিট করা হয়, ফলে এতে ২৫৬টি আলাদা বর্ণ সমর্থন করে। আলফা নিউমেরিক সেলকোড কোড অ্যাস্কি ইউনিকোড
প্যারীটি বিট

প্যারীটি বিট বলতে বাইনারি পদ্ধতিতে তথ্য আদান প্রদান করার সময় তথ্যের নির্ভুলতা বাড়াতে যে অতিরিক্ত ১টি বিট যুক্ত করা হয় তাকে বুঝায়। বাইনারি পদ্ধতিতে ডেটা আদান প্রদান করার সময় বিট গণনায় ভুল হতে পারে কোন কারণে ১ এর বদলে ০ আসতে পারে অথবা ০ বদলে ১ আসতে পারে; এরকমটি হলে গণনায় ত্রুটি হতে পারে। এই সমস্যা সমাধানের জন্য বাইনারি সংখ্যার বিটের বাম পাশে ১টি অতিরিক্ত বিট যোগ করা হয়। জোড় প্যারীটি বিট বিজোড় প্যারীটি বিট যে প্যারীটি বিট সংখ্যায় তথ্য কোডের মান ১ জোড় হয় সেই প্যারীটি বিটকে জোড় প্যারীটি বিট বলা হয়। যে প্যারীটি বিট সংখ্যায় তথ্য কোডের মান ১ বিজোড় হয় সেই প্যারীটি বিটকে জোড বিজোড় প্যারীটি বিট বলা হয়।
বাংলাদেশ জাতীয় অনূর্ধ্ব-১৭ ফুটবল দল

বাংলাদেশ জাতীয় অনূর্ধ্ব-১৭ ফুটবল দল বাংলাদেশের যুব ফুটবল দল যা বাংলাদেশ ফুটবল ফেডারেশন কর্তৃক পরিচালিত হয়। দলটি এএফসি অনূর্ধ্ব-১৭ চ্যাম্পিয়নশিপ, সাফ অনূর্ধ্ব-১৬ চ্যাম্পিয়নশিপ-এ বাংলাদেশের প্রতিনিধিত্ব করে এবং দলটি এখনো ফিফা অনূর্ধ্ব-২০ বিশ্বকাপ-এ খেলার যোগ্যতা অর্জন করতে পারেনি। "Bangladesh U16" [বাংলাদেশ অ১৬]। Soccerway (ইংরেজি ভাষায়)। সংগ্রহের তারিখ ১৩ জুন ২০১৫।
গ

গ হলো বাংলা বর্ণমালার তৃতীয় ব্যঞ্জনবর্ণ এবং বাংলা বর্ণমালার বর্তমান বিন্যাস অনুযায়ী ১৪তম বর্ণ। এটি একটি অর্ধমাত্রাযুক্ল ব্যঞ্জনবর্ণ। গ বাংলা ব্যঞ্জনবর্ণের তৃতীয় বর্ণ। এটি ক-বর্গীয় ধ্বনিরও তৃতীয় বর্ণ। এটির প্রাচীন ব্রাহ্মীরূপ হল "𑀕"। গ হলো একটি কন্ঠ্যধ্বনি । এটি একটি অল্পপ্রাণ ধ্বনি যা উচ্চারণের সময় নিঃশ্বাস ধীরে সংযোজিত হয় । এর উচ্চারণের সময় স্বরতন্ত্রী কম্পিত হয়। এ কারণে এটি একটি ঘোষ ধ্বনি। গরু গাছ গাড়ি গান উইকিমিডিয়া কমন্সে গ সম্পর্কিত মিডিয়া দেখুন। উইকিঅভিধানে গ-এর আভিধানিক সংজ্ঞা পড়ুন।
ঘ

ঘ (আধ্বব: [gha], প্রাচীন ব্রাহ্মীরূপ: 𑀖) হলো বাংলা বর্ণমালার চতুর্থ ব্যঞ্জনবর্ণ। 'ঘ' হলো একটি পূর্ণমাত্রাযুক্ত ব্যঞ্জনবর্ণ। 'ঘ' বাংলা ব্যঞ্জনবর্ণের চতুর্থ ব্যঞ্জনবর্ণ হওয়ার সাথে সাথে ক-বর্গীয় ধ্বনিরও চতুর্থ ধ্বনি। 'ঘ' ভারত উপমহাদেশের ভাষাগুলোর একটি অনন্য বৈশিষ্ট্য। 'ঘ' প্রথাগতভাবে কন্ঠ্যধ্বনি অভিহিত হয়। কিন্তু কালের ব্যবধানে এর উচ্চারণস্থান পরিবর্তিত হয়ে গেছে। এটি জিহ্বামূল বা পশ্চাত্তালু থেকে উচ্চারিত হয়। এটি একটি মহাপ্রাণ ধ্বনি। কারণ এটি উচ্চারণের সময় ফুসফুস থেকে আগত বাতাস স্বরতন্ত্রী খোলার সময় সবলে বেরিয়ে আসে। তাছাড়াও স্বরতন্ত্রী অনুরণিত হয় বলে এটি একটি ঘোষ ধ্বনি। •ঘর্ম •ঘর্ষণ •ঘড়ি •ঘাস •ঘি •ঘুঘু উইকিমিডিয়া কমন্সে ঘ সম্পর্কিত মিডিয়া দেখুন। উইকিঅভিধানে ঘ-এর আভিধানিক সংজ্ঞা পড়ুন। আবদুল হাই, মুহম্মদ। ধ্বনিবিজ্ঞান ও বাংলা ধ্বনিতত্ত্ব। ঢাকা। পৃষ্ঠা ৫০।  ব্যবহারিক বাংলা অভিধান। ঢাকা: বাংলা একাডেমি। পৃষ্ঠা ৩৮০।
ঙ

ঙ (নাম: উঙ, আধ্বব: [uŋɔ], প্রাচীন ব্রাহ্মীরূপ: 𑀗) হলো বাংলা বর্ণমালার পঞ্চম ব্যঞ্জনবর্ণ এবং বাংলা বর্ণমালার বর্তমান বিন্যাস অনুযায়ী ১৬তম বর্ণ। 'ঙ' হলো একটি মাত্রাবিহীন ব্যঞ্জনবর্ণ। 'ঙ' বাংলা বর্ণমালার পঞ্চম ব্যঞ্জনবর্ণ হওয়ার সাথে সাথে ক-বর্গীয় ধ্বনিরও পঞ্চম ধ্বনি।'ঙ' এবং 'ং' এর উচ্চারণ অভিন্ন। আবু ইসহাকের মতে, 'ঙ' কে সংক্ষিপ্ত করার উদ্দেশ্যে 'ং' বর্ণের সৃষ্টি। 'ঙ' কোনো শব্দের আদ্যবর্ণ রূপে ব্যবহৃত হয় না । তবে 'ঙাপ্পি' শব্দে 'ঙ' আদিবর্ণ রূপে অভিধানে সংকলিত হয়েছে যদিও বানানটির 'নাপ্পি' রূপ বহুল প্রচলিত। 'ঙ' এর পরিবর্তে 'ন' দিয়ে লেখা হয়। কিন্তু বিখ্যাত ছড়াকার সুকুমার রায় তাঁর 'খাই খাই' ছড়ায় শব্দটি 'ঙাপ্পি' লিখেছেন। ব্যঞ্জনসন্ধির ক্ষেত্রে "ক" এর "ঙ" রূপ পরিগ্রহণ বিশেষভাবে লক্ষণীয়। যেমন: দিঙ্নির্ণয়(দিক্+নির্ণয়),বাঙ্ময় (বাক্+ময়),বাঙ্মুখ (বাক্+মুখ) ইত্যাদি। 'ঙ' একটি নাসিক্য ধ্বনি। 'ঙ' প্রথাগতভাবে কন্ঠ্যধ্বনি অভিহিত হয় তবে অন্যান্য ক-বর্গীয় ধ্বনির মতোই এর উচ্চারণস্থান জিহ্বামূল বা পশ্চাত্তালু । এটি একটি ঘোষ ধ্বনি। রঙিন রাঙা জঙ্গি (ঙ্+গ) মাছরাঙা জঙ্গল (ঙ্+গ) পঙ্কজ (ঙ্+ক) ইত্যাদি। সমকালীন বাংলা ভাষার অভিধান। বাংলা একাডেমি।  "খাই খাই (ছড়া)"। সংগ্রহের তারিখ ৭ অক্টোবর ২০২০। [স্থায়ীভাবে অকার্যকর সংযোগ] উইকিমিডিয়া কমন্সে ঙ সম্পর্কিত মিডিয়া দেখুন। উইকিঅভিধানে ঙ-এর আভিধানিক সংজ্ঞা পড়ুন।
চ

চ হল বাংলা ভাষার ষষ্ঠ ব্যঞ্জনবর্ণ এবং বাংলা বর্ণমালার ১৭তম বর্ণ। চ + চ = চ্চ = উচ্চ চ + ছ = চ্ছ = ইচ্ছা চ + ঞ = চ্ঞ = যাচ্ঞা চ + ব = চ্ব = চ্বী চ + য = চ্য = প্রাচ্য চ + র = চ্র এর উচ্চারণের সময় জিহ্বার অগ্রভাগ অগ্রতালু স্পর্শ করে। এর উচ্চারণ অনেকটা ইংরেজি C/Ch এর মতো। চড়ুই চলক চালতা চারুকলা চরণ চশমা উইকিমিডিয়া কমন্সে চ সম্পর্কিত মিডিয়া দেখুন। উইকিঅভিধানে চ-এর আভিধানিক সংজ্ঞা পড়ুন।
ছ

ছ হল বাংলা ভাষার সপ্তম ব্যঞ্জনবর্ণ এবং বাংলা বর্ণমালার ১৮তম বর্ণ। উইকিমিডিয়া কমন্সে ছ সম্পর্কিত মিডিয়া দেখুন। উইকিঅভিধানে ছ-এর আভিধানিক সংজ্ঞা পড়ুন।
জ

জ হল বাংলা ভাষার অষ্টম ব্যঞ্জনবর্ণ এবং বাংলা বর্ণমালার ১৯তম বর্ণ। জ + জ = জ্জ জ + জ + ব = জ্জ্ব = উজ্জ্বল জ + ঝ = জ্ঝ জ + ঞ = জ্ঞ = বিজ্ঞান জ + ব = জ্ব = জ্বালা জ + য = জ্য = রাজ্য জ + র = জ্ৰ = বজ্র জ্ঞান উইকিমিডিয়া কমন্সে জ সম্পর্কিত মিডিয়া দেখুন। উইকিঅভিধানে জ-এর আভিধানিক সংজ্ঞা পড়ুন।